Георги Константинов Христов
Звезди в кафето

chitanka.info

Тази сутрин

един астроном

изрече по радиото

удивителен факт:

„На всеки човек на земята

се падат

по десет галактики…“

Така и не разбрах

как се е родила тази цифра,

но си дадох сметка,

че земните хора

са по-малко от звездите…

Значи така —

на всеки от нас се падат

по десет галактики…

А на мен

и една ми е много!

Ето —

спокойно

си пия кафето,

а още не съм вкарал в ред

даже своята собствена

галактика…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.